**ODLUKE S 24. SJEDNICE ŠKOLSKOG ODBORA III. GIMNAZIJE SPLIT, ODRŽANE DANA 14. VELJAČE 2025. GODINE, ELEKTRONSKIM PUTEM**

 **DNEVNI RED:**

1. Verifikacija zapisnika s 23. sjednice Školskog odbora održane dana 29. siječnja 2025. godine
2. Usvajanje Financijskog izvješća i izvršenja plana za razdoblje 1.1.2024. do 31.12.2024. godine
3. Suglasnost za pokretanje postupka za sklapanje Ugovora o zakupu dijela poslovnog prostora III. gimnazije
4. Prijedlog Pravilnika o izmjeni Pravilnika o provedbi postupka jednostavne nabave

**AD 1)** Verificira se zapisnik s 23. sjednice Školskog odbora održane dana 29. siječnja 2025. godine.

**AD 2)** Predsjednik Školskog odbora dostavio je članovima prijedlog za usvajanje Financijskog izvješća i izvršenja plana za razdoblje 1.1.2024. do 31.12.2024. godine.

Manjak prihoda u iznosu od 3.357,39 se odnosi na manjak prihoda od Ministarstva zbog doznačenih sredstava u 12./2023. za provedbu projekata ( Team up, Treća scena), dok su troškovi za realizaciju projekta nastali u 2024. godini. Višak prihoda u iznosu od 7.457,79 se odnosi na višak prihoda od Županije zbog doznačenih sredstava za 12/2023. godine. Manjak prihoda od EU u iznosu od 1.223,45 za projekt Erasmus je nastao zbog troškova nastalih u 2024. godini dok je većina prihoda dobivena u 2022. godini. Manjak je podmiren iz viška prethodnih godina. Manjak prihoda u iznosu od 2.580,75 se odnosi na manjak prihoda iz izvora Prihodi za posebne namjene, a odnosi se na uplate roditelja za uzvratni posjed učenika školi u inozemstvu koji se ostvario u 2024. godine dok su prihodi doznačeni u 12/2023.Manjak prihoda u iznosu od 21,00 eur iz učeničkog fonda je podmiren iz viška prethodnih godina. Višak prihoda iz vlastitih izvora u iznosu od 0,14 se odnosi na kamate OTP banke. Sredstva su utrošena u skladu s financijskim planom. Plan je izvršen 98%.

Članovi Školskog odbora jednoglasno su suglasni s usvajanje Financijskog izvješća i izvršenja plana za razdoblje 1.1.2024. do 31.12.2024. godine.

**AD 3)** Predsjednik Školskog odbora dostavio je članovima suglasnost za pokretanje postupka za sklapanje Ugovora o zakupu dijela poslovnog prostora III. gimnazije

Traži se suglasnost Školskog odbora III. gimnazije za pokretanje postupka za sklapanje Ugovora o zakupu dijela poslovnog prostora III. gimnazije. III. gimnazija planira temeljem javnog natječaja dati u zakup dio poslovnog prostora na adresi Matice hrvatske 11,Split i to tri ( 3 ) prostora po 1,00 m². Prostori se daje u zakup radi instalacije samoposlužnih aparata za tople i hladne napitke, koji su postojali i do sada i to :

1. jedan aparat za snack proizvode i hladne napitke na srednjem katu Škole,
2. jedan aparat za tople napitke na srednjem katu Škole,
3. jedan aparat za tople napitke u zbornici Škole.

Samoposlužni aparat bit će postavljen na površini od 1,00 m².

Predmetni prostori dali bi se u zakup na vrijeme od 5 godina, s tim da bi zakupodavac pridržavao pravo raskida Ugovora po završetku prve godine zakupa ako kvaliteta prženih usluga nije zadovoljavajuća.

Odluka Školskog odbora dostavit će se nadležnom upravnom tijelu Osnivača radi dobivanja prethodne suglasnosti.

Članovi Školskog odbora jednoglasno su suglasni s pokretanje postupka za sklapanje Ugovora o zakupu dijela poslovnog prostora III. gimnazije.

**AD 4)** Predsjednik Školskog odbora dostavio je članovima prijedlog Pravilnika o izmjeni Pravilnika o provedbi postupka jednostavne nabave.

Zbog uvođenja eura kao službene valute u Republici Hrvatskoj, mijenjaju se iznosi propisani u Pravilniku iz kuna u euro.